CELEX: 32014R1040
Language: lv
Date: 2014-07-25 00:00:00
Title: Komisijas Deleģētā regula (ES) Nr. 1040/2014 ( 2014. gada 25. jūlijs ), ar ko groza Padomes Direktīvu 2001/112/EK, kas attiecas uz pārtikai paredzētām augļu sulām un dažiem līdzīgiem produktiem, lai tās I pielikumu pielāgotu tehnikas attīstībai

2.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 288/1
            
         KOMISIJAS DELEĢĒTĀ REGULA (ES) Nr. 1040/2014
   (2014. gada 25. jūlijs),
   ar ko groza Padomes Direktīvu 2001/112/EK, kas attiecas uz pārtikai paredzētām augļu sulām un dažiem līdzīgiem produktiem, lai tās I pielikumu pielāgotu tehnikas attīstībai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2001. gada 20. decembra Direktīvu 2001/112/EK, kas attiecas uz pārtikai paredzētām augļu sulām un dažiem līdzīgiem produktiem (1), un jo īpaši tās 7. pantu,
   tā kā:
   
               (1)
            
            
               Direktīva 2001/112/EK pilnvaro Komisiju pieņemt deleģētos aktus, kas groza minētās direktīvas pielikumus, izņemot I pielikuma I daļu un II pielikumu, lai tos pieskaņotu attiecīgo starptautisko standartu jaunākajām prasībām un ņemtu vērā tehnikas attīstību.
            
         
               (2)
            
            
               Direktīvas 2001/112/EK I pielikums attiecas uz produktu nosaukumiem, definīcijām un īpašībām. Minētā pielikuma II daļas 3. punktā noteikta atļautā apstrāde un vielas. Tehnikas attīstības rezultātā tagad ir pieejamas jaunas vielas sulu dzidrināšanai. Minētās vielas ir augu proteīni, kas iegūti no kviešiem, zirņiem vai kartupeļiem, un tie var būt alternatīva pašreiz atļautajai vielai želatīnam, kas tiek iegūts no dzīvnieku izcelsmes produktiem.
            
         
               (3)
            
            
               Lai ņemtu vērā šādu tehnikas attīstību, Direktīvas 2001/112/EK I pielikuma II daļas 3. punkts būtu jāgroza, iekļaujot šīs jaunās vielas,
            
         IR PIEŅĒMUSI ŠO REGULU.
   1. pants
   Direktīvas 2001/112/EK I pielikuma II daļas 3. punktam pievieno šādu ievilkumu:
   
               “—
            
            
               no kviešiem, zirņiem vai kartupeļiem iegūti augu proteīni dzidrināšanai”
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 25. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 10, 12.1.2002., 58. lpp.